ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
ফ্রান্সেস ম্যাকডোরম্যান্ড
ডেরেক ওয়ালকটের "ইন আ ফাইন ক্যাসল" নাটকে অভিনয়ের মাধ্যমে ম্যাকডোরম্যান্ড প্রথম পেশাদারী অভিনয় শুরু করেন। এই নাটকটিতে অর্থায়ন করেন ম্যাকআর্থার ফাউন্ডেশন এবং ত্রিনিদাদে মঞ্চস্থ হয়। ১৯৮৪ সালে তিনি "ব্লাড সিম্পল" দিয়ে চলচ্চিত্রে অভিনয় শুরু করেন। এটি কোয়েন ভ্রাতৃদ্বয়ের প্রথম চলচ্চিত্র। ১৯৮৭ সালে তিনি হলি হান্টার ও নিকোলাস কেজের সাথে "রাইজিং আরিজোনা" চলচ্চিত্রে অভিনয় করেন। এছাড়া তিনি নাট্যধর্মী "হিল স্ট্রিট ব্লুজ" টেলিভিশন ধারাবাহিকের পঞ্চম মৌসুমে কনি চ্যাপম্যান চরিত্রে অভিনয় করেন। ১৯৮৮ সালে তিনি টেনেসি উইলিয়ামস রচিত "আ স্ট্রিটকার নেম্‌ড ডিজায়ার" নাটকে স্টেলা কোওয়াল্‌স্কি চরিত্রে অভিনয়ের জন্য নাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন।